En middelsstor (ca. 30 millimeter), rødbrun trebukk, lysere på farge enn de fleste andre Prioninae. Kjevene er ikke forstørrede, antennene er omtrent halvparten så lange som kroppen hos hunnen, noe lengre hos hannen. Pronotum er rektangulært, en del bredere enn langt, med en pigg ved forhjørnet og én litt bak midten på hver side. Dekkvingene er parallellsidige med markerte "skuldre".